**1/2018.**

*Üllés Nagyközségi Önkormányzat*

*Képviselőtestület Pénzügyi- és Ügyrendi Bizottsága*

*2018. szeptember 10-én megtartott nyílt ülésének*

**JEGYZŐKÖNYVE**

*Njt. nyilvántartási szám . .. /2018.*

*Njt-ben rögzítve: 2018. szeptember*

**Mellékletek:**

1.)Meghívó

2.) Jelenléti ív

3.) A Pénzügyi- és Ügyrendi Bizottság Ügyrendje

Üllés Nagyközségi Önkormányzat

Képviselőtestület Pénzügyi- és Ügyrendi Bizottsága

2018. szeptember 10-i nyílt ülésén meghozott

**H A T Á R O Z A T O K**

**1/2018.(IX.10.)PÜB szám** 3.o.

**Tárgy:** A Pénzügyi- és Ügyrendi Bizottság 2018. szeptember 10-i nyílt ülésének napirendi pontja

**2/2018.(IX.10.)PÜB szám**  6.o.

**Tárgy:** A Pénzügyi- és Ügyrendi Bizottság Ügyrendjének elfogadása

**3/2018.(IX.10.)PÜB szám**  7.o.

**Tárgy:** A szociális célú tüzelőanyag juttatásának szabályairól szóló rendelet megalkotása

**4/2018.(IX.10.)PÜB szám**  8.o.

**Tárgy:** A középfokú oktatási intézményben tanulók támogatásáról szóló rendelet

**5/2018.(IX.10.)PÜB szám**  10.o.

**Tárgy:** A 2018-2023. évekre vonatkozó Helyi Esélyegyenlőségi Program elfogadása

**6/2018.(IX.10.)PÜB szám**  11.o.

**Tárgy:** Döntés a TOP-2.1.3-15-CSI-2016.00005 kódszámú, Dózsa György, Móra Ferenc, Erkel Ferenc, Olajos és Huszár utcák vízrendezése Üllésen” tárgyú közbeszerzési eljárás eredményéről

**7/2018.(IX.10.)PÜB szám**  12.o.

**Tárgy:** Üllés Nagyközségi Önkormányzat Beszerzési Szabályzata

**8/2018.(IX.10.)PÜB szám** 12.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2018. szeptember 10-én megtartott nyílt ülésén

Helye: Polgármesteri Hivatal, Tárgyaló

A Pénzügyi- Ügyrendi Bizottság részéről az ülés kezdetekor jelen vannak:

Dudás János bizottság elnöke, Fodorné Bodrogi Judit, Barna Dániel, Maróti Mihály bizottság tagjai

Tanácskozási joggal jelen van: Nagy Attila Gyula polgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János bizottság elnöke köszönti a megjelenteket.

Megállapítja, hogy az 5 bizottsági tag közül 4 fő jelen van, a bizottság határozatképes, az ülést megnyitja.

A jegyzőkönyv másik aláírójaként Fodorné Bodrogi Judit bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi Bizottság a javaslattal egyhangúan egyetért.

Dudás János bizottság elnöke: javasolja az ülés napirendjeként a meghívóban szereplő napirendek megtárgyalását, azzal, hogy a 2.) napirendi pont után, 3.) napirendi pontként az alábbi napirendet vegyék fel:

*3.) A középfokú oktatási intézményekben tanulók támogatásáról szóló rendelet megalkotása*

A Pénzügyi- és Ügyrendi Bizottság 4 igen szavazattal a javaslattal egyetért, és az alábbi határozatot hozza:

**1/2018.(IX.10.)PÜB határozat**

**Tárgy:** A Pénzügyi- és Ügyrendi Bizottság 2018. szeptember 10-i nyílt ülésének napirendi pontjai

**H A T Á R O Z A T**

A Pénzügyi- és Ügyrendi Bizottság a 2018. szeptember 10-i nyílt ülés napirendi pontjait az alábbiak szerint elfogadja:

**1.)Pénzügyi- és Ügyrendi Bizottság Ügyrendjének elfogadása**

Előadó: Dr. Borbás Zsuzsanna jegyző

**2.) A szociális célú tüzelőanyag juttatásának szabályairól szóló rendelet megalkotása**

Előadó: Nagy Attila Gyula polgármester

**3.) A középfokú oktatási intézményekben tanulók támogatásáról szóló rendelet megalkotása**

Előadó: Nagy Attila Gyula polgármester

**4) A 2018-2023. évekre vonatkozó Helyi Esélyegyenlőségi Program elfogadása**

Előadó: Nagy Attila Gyula polgármester

**Aktuális kérdések**

**5.) Döntés a TOP-2.1.3-15-CSI-2016.00005 kódszámú, Dózsa György, Móra Ferenc, Erkel Ferenc, Olajos és Huszár utcák vízrendezése Üllésen” tárgyú közbeszerzési eljárás eredményéről**

Előadó: Nagy Attila Gyula polgármester

**6.) Üllés Nagyközségi Önkormányzat Beszerzési Szabályzata**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**1.) Napirend**

**Pénzügyi- és Ügyrendi Bizottság Ügyrendjének elfogadása**

Előadó: Dr. Borbás Zsuzsanna jegyző

*(a szabályzat a jegyzőkönyv 3. számú melléklete)*

Dudás János bizottság elnöke: az anyagot megkapták, melynek ismertetésére átadja a szót a jegyzőnőnek.

Dr. Borbás Zsuzsanna jegyző: Magyarország helyi önkormányzatairól szóló 2011. évi CLXXXIX. törvény szabályozza a testület a bizottságok működését, szervezeti felépítését. A testület által megalkotott Szervezeti és Működési Szabályzat 48. §-ában foglaltak szerint:

„A bizottságok első ülésükön ügyrendben megállapítják működésük részletszabályait, vagy a már meglévőt felülvizsgálják, a jelen Szabályzattal összhangban, a bizottság alakuló ülését követő bizottsági ülésen.

Az új bizottsági struktúra a testület június 26-i ülésén került elfogadásra. Az Ügyrend többek között tartalmazza a bizottság összetételét, szervezeti felépítését, feladat- és hatáskörét, az ülés összehívásának és lebonyolításának szabályait, a döntéshozatalra és a jegyzőkönyvre vonatkozó szabályokat.

A megküldött anyaghoz képest pontosítást javasol, az X. fejezet (4) bekezdésében a második mondat törlését javasolja. A XI. fejezet (1) bekezdésében a határozat jelölését az alábbiak szerint javasolja módosítani:

..…/év. (hó, nap) PÜB határozat.

Korábban az volt a gyakorlat, hogy a jegyzőkönyv második aláírója külsős bizottsági tag volt, most – a jelenlévők ismeretében - az adott ülésen döntsenek erről.

Az Ügyrend végén a korábbi két bizottság átruházott hatásköreit „összegyúrta”, újakat nem tett hozzá.

Dudás János bizottság elnöke: az Ügyrend szerint az elnökhelyettest most kell megválasztani?

Dr. Borbás Zsuzsanna jegyző: az elnökhelyettest külön nem kell választani, azt elegendő az Ügyrend elfogadásával jóváhagyni.

Maróti Mihály bizottság tagja: meglátása szerint az Ügyrend a korábbi gyakorlathoz képest érdemi változást nem jelent, csak a bizottság tagjai változnak.

Dudás János bizottság elnöke: kérdés, észrevétel van-e? Amennyiben nincs, úgy javasolja az Ügyrend elfogadását a jegyzőnő által fent javasolt pontosításokkal, melyet szavazásra bocsát.

A Pénzügyi Bizottság 4 igen szavazattal a javaslattal egyetért, és az alábbi határozatot hozza:

**2/2018.(IX.10.)PÜB szám**

**Tárgy:** A Pénzügyi- és Ügyrendi Bizottság Ügyrendjének elfogadása

**H A T Á R O Z A T**

A Pénzügyi- és Ügyrendi Bizottság a bizottság Ügyrendjét a jegyzőnő által elmondott pontosításokkal a melléklet szerint elfogadja.

Erről jegyzőkönyvi kivonaton értesítést kap:

1.)bizottsági tagok

**2.) Napirend**

**A szociális célú tüzelőanyag juttatásának szabályairól szóló rendelet megalkotása**

Előadó: Nagy Attila Gyula polgármester

Dudás János bizottság elnöke: megkapták a rendelet-tervezetet, mely az előző évek gyakorlatához hasonlóan készült.

Maróti Mihály bizottság tagja: a tervezet szövege nem igazán változott, az elmúlt évek rendeleteinek szövegét aktualizálták, módosították a dátumokat.

Dr. Borbás Zsuzsanna jegyző: igen az előző évi rendeletet vették alapul. Az előterjesztésben utaltak arra, hogy a 2017. évi kiegészítő támogatást megnyerték. Kis változtatás mégis van a korábbi rendeletekhez képest: a kérelmeket november 15. napjáig lehet benyújtani, így talán – figyelembe véve az ügyintézési, átfutási időt is – az igénylők már decemberben megkaphatnák a tűzifát.

Maróti Mihály bizottság tagja: a szociális tűzifa támogatás megállapításával kapcsolatos hatáskör gyakorlását a Képviselő-testület a polgármesterre ruházta, ruházza át. A tervezet szerint az igénylők egységes mennyiségben kapnának fát. Nem lehetne a rászorultság mértékétől függően differenciáltan megállapítani a mennyiséget?

Nagy Attila Gyula polgármester: a differenciálás nagyon megnehezítené az ügymenetet.

Maróti Mihály bizottság tagja: aki rászorult azt máshogy nem is támogatják?

Nagy Attila Gyula polgármester: de igen, az önkormányzatnak van szociális tűzifa kerete. Aki jelen rendeleten felül is igényel fát rászorultsága okán, az kaphat önkormányzati forrásból is.

*(Tóth András bizottság tagja megérkezik az ülésterembe)*

Dudás János bizottság tagja: igen, a rászorultak települési támogatás keretében igényelhetnek még e rendelet adta lehetőségeken felül fát.

Dr. Borbás Zsuzsanna jegyző: egyetért a polgármesterrel, a differenciálás nagyon megnehezítené a támogatás ügymenetét. Az előző években egységesen határozták meg a mennyiséget, ezt a gyakorlatot javasolja továbbra is fenntartani.

Maróti Mihály bizottság tagja: a kiegészítő támogatást és a 2018. évi támogatást akár egyszerre is ki lehetne vinni az igénylőknek.

Tóth András bizottság tagja: a tűzifát az önkormányzat szállítja ki. Mindenkinek darabolva viszik ki?

Nagy Attila Gyula polgármester: igen.

Barna Dániel bizottság tagja: a fát melyik cégtől veszik? Szó volt korábban arról, hogy a Dalerd Zrt. már nem tud szállítani.

Dr. Borbás Zsuzsanna jegyző: a 2017. évi kiegészítő támogatásban kapott tűzifa megrendelésüket a cég még fogadta. A 2018. évi pályázatukat szeptember végéig fogják elbírálni. Ha e cég több fát már nem tud szállítani, akkor másik céget kell keresniük.

Dudás János bizottság elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**3/2018.(IX.10.)PÜB szám**

**Tárgy:** A szociális célú tüzelőanyag juttatásának szabályairól szóló rendelet megalkotása

**H A T Á R O Z A T**

A Pénzügyi- és Ügyrendi Bizottság a bizottság a szociális célú tüzelőanyag juttatásának szabályairól szóló rendelet-tervezet melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**3.) Napirend**

**A középfokú oktatási intézményben tanulók támogatásáról szóló rendelet megalkotása**

Előadó: Nagy Attila Gyula polgármester

Dudás János bizottság elnöke: a rendeletet most ülés előtt kapták meg. A tervezet ismertetésére felkéri dr. Borbás Zsuzsanna jegyzőt.

Dr. Borbás Zsuzsanna jegyző: az önkormányzat Mórahalom, Ásotthalom, Röszke, Ruzsa, Szatymaz, Domaszék, Újszentiván önkormányzataival konzorciumi szerződést kötve pályázati projekt lebonyolítását vállalta Humán kapacitások fejlesztése térségi szemléletben – kedvezményezett térségek tárgykörben. A pályázat keretei között megvalósítható tevékenységek a következők:

1.) A települési önkormányzatok által fenntartott alapszintű humán közszolgáltatásokban dolgozó szakemberek képzése, továbbképzése, tapasztalatcsere a minőségi szolgáltatásokhoz való hozzáférés növelése érdekében, különös tekintettel a hátrányos helyzetű emberek hozzáférésének biztosítására,

2.)A gyermekek/tanulók személyiség és kompetenciafejlesztését, iskolai és munkaerő-piaci érvényesülését elősegítő iskolán kívüli programok megvalósítása, helyi kezdeményezések támogatása, kiemelt figyelmet fordítva a hátrányos helyzetű gyerekek/tanulók bevonására,

3.) A hátrányos helyzetű gyerekek/tanulók/hallgatók közneveléshez/felsőoktatáshoz való hozzáférésének biztosítása,

4.)Komplex óvodai szolgáltatásfejlesztés, különös tekintettel a hátrányos helyzetű gyerekek óvodai neveléshez való hozzáférésének biztosítására.

A 2.) pontban meghatározott cél leírása: „ösztöndíj, egyéb támogatása azon hátrányos helyzetű tanulók, hallgatók részére, akik egyéb ösztöndíjban nem részesülnek” A pályázati elképzelés egy olyan ösztöndíjprogram beindítása a pályázati program ideje alatt, ami a középfokú oktatási intézményben tanulók támogatását célozza. Az ösztöndíj kifizetésének feltétele, hogy az önkormányzat az igénylés részletes feltételeit rendeletben határozza meg. Az ösztöndíj folyósításának időtartama 1 tanév, vagyis 10 hónap, a program 2018. szeptember 1-jétől – 5 féléven át - 2020. december 31-ig tart.

2016-ban már elhangzott, mi lenne, ha a testület támogatná a szakmunkásképzést? A lehetőség most itt van, a támogatás részletszabályai kerültek kidolgozásra a helyi rendeletben. Ismertette a rendelet-tervezet részletes szabályait.

Maróti Mihály bizottság tagja: viszonylag rövid idő áll rendelkezésre a rendelet bevezetésére, alkalmazására.

Balogh Márta titkársági ügyintéző: rövid, de az alkalmazás nem kivitelezhetetlen, a határidők egyeztetésre kerültek az eljárásban érintett ügyintézőkkel.

Nagy Attila Gyula polgármester: reméli, ez a rendszer nem 3 évre fog szólni, ha beválik, folytatni fogják azt 2020. december 31-e után is.

Maróti Mihály bizottság tagja: részéről kedvező a rendelet fogadtatása.

Dudás János bizottság elnöke: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**4/2018.(IX.10.)PÜB szám**

**Tárgy:** A középfokú oktatási intézményben tanulók támogatásáról szóló rendelet

**H A T Á R O Z A T**

A Pénzügyi- és Ügyrendi Bizottság a középfokú oktatási intézményben tanulók támogatásáról szóló rendelet melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**4.) Napirend**

**A 2018-2023. évekre vonatkozó Helyi Esélyegyenlőségi Program elfogadása**

Előadó: Nagy Attila Gyula polgármester

Dudás János bizottság elnöke: a programot megkapták, melynek ismertetésére átadja a szót Dr. Borbás Zsuzsanna jegyzőnek.

Dr. Borbás Zsuzsanna jegyző: a program meglétét jogszabály írja elő, mely szerint csak az az önkormányzat részesülhet hazai, illetve uniós támogatásban, aki rendelkezik ezzel a dokumentummal. Minden településnek 5 évente új programot kell készítenie és elfogadnia, Üllésen 2018-ban esedékes ez a határidő. A program több célcsoportot is említ, így a mélyszegénységben élőket, a nőket, gyermekeket, időseket és a fogyatékkal élőket. Rájuk vonatkozóan helyzetelemzést és intézkedési tervet is kellett készíteni.

A helyzetelemzésben szereplő adatokat a TeIr információs rendszerből nyerték ki.

Nagy Attila Gyula polgármester: ezt a programot kötelezőn el kell fogadni, gyakorlati haszna az, hogy enélkül pályázatot benyújtani nem lehet.

Maróti Mihály bizottság tagja: kik a HEP fórum tagjai?

Dr. Borbás Zsuzsanna jegyző: intézményvezetők, civil szervezetek, egészségügyi és szociális dolgozók.

Tóth András bizottság tagja: érdekelte az anyag, átolvasta részletesen. Az anyagban szó van a munkanélküliekről is. Azok, akik most nem tudnak elhelyezkedni, azokkal ugyanezen minőségben a jövőben is számolni kell. A jelenlegi munkanélküliek vagy a megfelelő iskolázottság hiánya, vagy a nem akarás miatt nem tudnak elhelyezkedni.

Fodorné Bodrogi Judit bizottság tagja: az említett családok újratermelik a munkanélküliséget.

Maróti Mihály bizottság tagja: munkaerőhiány van, ezt már helyben is észlelik, a helyi vállalkozók sem kapnak megfelelő munkavállalót.

Az anyagban említésre kerül az egészségügyi állapotromlás, ezzel összefüggésben az intézkedési tervben a szakorvosi rendelés beindítása. Kérdés, tudnak-e szakorvosi rendelést indítani, ha orvoshiány van?

Nagy Attila Gyula polgármester: olyan jellegű szakorvosi rendelést, mint pl., ami Mórahalmon van, biztos nem tudnak biztosítani. Azonban egy-egy nagyobb érdeklődésre számot tartó rendelésre, mint pl. a szemészet, vagy ortopédia, amihez egyébként más üzletág is kapcsolódik, pl. gyógyászati segédeszköz forgalmazás, vagy látszerészet – valószínűleg, igen.

A háziorvosok is keresik pl. a fizikoterápiás rendelések beindítására való lehetőségeket.

Dudás János bizottság elnöke: nincs orvos, ez az egészségügyben a legnagyobb baj, de más ágazatokban is nagy a baj, nincs szakember. A probléma oka szerinte az oktatási rendszer hiányosságában rejlik.

Kérdés, észrevétel van-e? Amennyiben nincs, úgy javasolja a program elfogadását, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**5/2018.(IX.10.)PÜB szám**

**Tárgy:** A 2018-2023. évekre vonatkozó Helyi Esélyegyenlőségi Program elfogadása

**H A T Á R O Z A T**

A Pénzügyi- és Ügyrendi Bizottság a 2018-2023. évekre vonatkozó Helyi Esélyegyenlőségi Program melléklet szerinti elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**Aktuális kérdések**

**5.) Napirend**

**Döntés a TOP-2.1.3-15-CSI-2016.00005 kódszámú, Dózsa György, Móra Ferenc, Erkel Ferenc, Olajos és Huszár utcák vízrendezése Üllésen” tárgyú közbeszerzési eljárás eredményéről**

Előadó: Nagy Attila Gyula polgármester

Dudás János bizottság elnöke: a közbeszerzési anyagot megkapták, melynek ismertetésére átadja a szót Nagy Attila Gyula polgármesternek.

Nagy Attila Gyula polgármester: új elektronikus rendszer került bevezetésre a közbeszerzési eljárások során. Az ajánlattételi felhívást 5 cégnek küldték meg, 4 cég adott be ajánlatot. A közbeszerzési szakértő az ajánlatokat megvizsgálva, felvilágosítást kért az Ajánlattevőktől. Határidőre, egy válasz érkezett, így az eljárás eredménye 1 érvényes pályázat. Ezt a Geo Construct Korlátolt Felelősségű Társaság nyújtotta be.

Maróti Mihály bizottság tagja: a beruházás mikor kezdődik és mikor fejeződik be?

Dr. Borbás Zsuzsanna jegyző: a testületi döntés után 5 napos moratórium lesz, majd a 6. naptól köthetik meg a vállalkozási szerződést. A cég ajánlata a támogatási kereten belül van.

Nagy Attila Gyula polgármester: a beruházás jövő év május 31-én fejeződik be. Az indikátorokat teljesíteni tudják. A megvalósításhoz nem sok önerőt kell tenniük.

Dudás János bizottság elnöke: a temető felújítás projekt hogy áll?

Nagy Attila Gyula polgármester: a pénz itt van, el lehetne kezdeni a fejlesztést, de nincsenek elkésve.

Dudás János bizottság elnöke: a temetőben vészesen fogy a temetkezési hely, kérdését ezért tette fel.

Kérdés, észrevétel van-e? Amennyiben nincs, úgy javasolja a határozati javaslatban feltüntetett nyertes ajánlattevő kiválasztásának támogatását, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**6/2018.(IX.10.)PÜB szám**

**Tárgy:** Döntés a TOP-2.1.3-15-CSI-2016.00005 kódszámú, Dózsa György, Móra Ferenc, Erkel Ferenc, Olajos és Huszár utcák vízrendezése Üllésen” tárgyú közbeszerzési eljárás eredményéről

**H A T Á R O Z A T**

A Pénzügyi- és Ügyrendi Bizottság „Döntés a TOP-2.1.3-15-CSI-2016.00005 kódszámú, Dózsa György, Móra Ferenc, Erkel Ferenc, Olajos és Huszár utcák vízrendezése Üllésen” tárgyú közbeszerzési eljárás eredményéről” tárgyú határozati javaslatban foglaltak elfogadását támogatja.

Erről jegyzőkönyvi kivonaton értesítést kap:

1.)bizottsági tagok

**6.) Napirend**

**Üllés Nagyközségi Önkormányzat Beszerzési Szabályzata**

Előadó: Nagy Attila Gyula polgármester

Dudás János bizottság elnöke: a szabályzat-tervezetet megkapták, melynek ismertetésére átadja a szót Dr. Borbás Zsuzsanna jegyzőnek.

Dr. Borbás Zsuzsanna jegyző: A közbeszerzésekről szóló 2015. évi CXLIII. törvény hatálya alá nem tartozó árubeszerzések, építési beruházások, továbbá szolgáltatások beszerzésére irányuló beszerzések lebonyolításával kapcsolatos eljárásrendet a költségvetési szerv vezetője belső szabályzatban rendezi. Jelenleg erre vonatkozó szabályozással az önkormányzat nem rendelkezik, de a gyakorlatban minden eszerint működik. A szabályzat a nemzeti közbeszerzési értékhatárt el nem érő beszerzésekre vonatkozik. A szabályzat a vagyonrendelettel és a közbeszerzésekről szóló törvénnyel összhangban került kidolgozásra. Ez a szabályzat a kisösszegű beszerzésekre vonatkozik.

Maróti Mihály bizottság tagja: a III. 3)pont utolsó bekezdésében fogalmazásbeli problémát lát, kéri pontosítani.

Dr. Borbás Zsuzsanna jegyző: megnézi, és a holnapi testületi ülésre, amennyiben azt szükséges, pontosítja.

Maróti Mihály bizottság tagja: a szabályzat 1. sz. melléklete alján lévő felsorolásnál több a felsorolást jelző ikon. A szabályzatot egyébként elfogadásra javasolja, nagyon aprólékos, precíz.

Dudás János bizottság elnöke: kérdés, észrevétel van-e? Amennyiben nincs, úgy javasolja a szabályzat – fent említett módosításokkal történő - jóváhagyását, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**7/2018.(IX.10.)PÜB szám**

**Tárgy:** Üllés Nagyközségi Önkormányzat Beszerzési Szabályzata

**H A T Á R O Z A T**

A Pénzügyi- és Ügyrendi Bizottság Üllés Nagyközségi Önkormányzat Beszerzési Szabályzata alábbi pontosításokkal történő jóváhagyását:

-III. 3.) pont utolsó bekezdése megfogalmazásának pontosítása

-szabályzat 1. számú melléklete utolsó bekezdése formázásának áttekintése

Erről jegyzőkönyvi kivonaton értesítést kap:

1.)bizottsági tagok

Dudás János bizottság elnöke: az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi Bizottság 5 igen szavazattal a javaslattal egyetért, és az alábbi határozatot hozza:

**8/2018.(IX.10.)PÜB szám**

**Tárgy:** Zárt ülés elrendelése

**H A T Á R O Z A T**

Az Pénzügyi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.)bizottsági tagok

Dudás János bizottság elnöke: napirend hiányában megköszöni a részvételt és a Pénzügyi Bizottság nyílt ülését berekeszti, a jegyzőkönyvet 16 óra 25 lezárja.

k.m.f.

Dudás János Fodorné Bodrogi Judit

bizottság elnöke bizottság tagja